Diari Oficial de la Generalitat Valenciana


Sumari del DOGV 5313, del 28-07-2006 (2006/7907)

ORDE de 16 de juny de 2006, de la Conselleria de Cultura, Educació i Esport per la qual es modifica l'autorització al centre professional de música .Societat Musical d'Alzira. d'Alzira (València), per a poder impartir els ensenyaments de grau mitjà de l'especialitat instrumental de Viola.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5313

Data del DOGV
:   28-07-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/7907


Data del document
:   16-06-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Alzira
    * educació artística
    * centre d'ensenyament
    * música
    * ensenyament privat

ORDE de 16 de juny de 2006, de la Conselleria de Cultura, Educació i Esport per la qual es modifica l'autorització al centre professional de música .Societat Musical d'Alzira. d'Alzira (València), per a poder impartir els ensenyaments de grau mitjà de l'especialitat instrumental de Viola. [2006/7907]  
L'expedient ha sigut iniciat pel representant de la titularitat del centre professional de música .Societat Musical d'Alzira., número de codi 74545447, situat al carrer Hort dels Frares, 62, d'Alzira (València), en sol·licitud d'autorització per a impartir l'especialitat instrumental de Viola de grau mitjà.  
Per Orde de la Conselleria de Cultura, Educació i Esport, de 30 de novembre de 2005 (DOGV 13/01/2006), s'autoritzà el centre com a centre professional de música per a impartir les especialitats instrumentals de grau mitjà de: Flauta, Oboé, Clarinet, Fagot, Saxòfon, Trompa, Trompeta, Trombó, Tuba, Violí, Violoncel, Contrabaix, Percussió i Piano, amb una capacitat total per a 180 llocs escolars.  
Vist l'informe favorable del Servici Central de la Inspecció Educativa, es desprén que la titulació i programació presentada per a impartir els ensenyaments sol·licitats s'ajusten al que establix la legislació vigent aplicable.   
Vists la Llei Orgànica 8/1985, de 3 de juliol (BOE de 04/07/85), Reguladora del Dret a l'Educació; la Llei Orgànica 2/2006, de 3 de maig, d'Educació (BOE de 04/05/06); el Reial Decret 389/1992, de 15 d'abril (BOE de 28/04/92), pel qual s'establixen els requisits mínims dels centres que impartisquen ensenyaments artístics i el Reial Decret 321/1994, de 25 de febrer (BOE de 06/04/94), sobre autoritzacions a centres docents privats per a impartir ensenyaments artístics.   
Fent ús de les atribucions conferides per l'article 35 de la Llei 5/1983, de 30 de desembre, de la Generalitat, de Govern Valencià,  
ORDENE  
Primer  
Autoritzar al següent centre professional de música l'ampliació dels seus ensenyaments en els termes que s'especifiquen.   
Centre: Societat Musical d'Alzira   
Titular: Societat Musical d'Alzira  
Domicili: c/ Hort dels Frares, 62  
Localitat: Alzira  
Província: València  
Codi: 96180916  
Modificació que s'autoritza: S'autoritza a impartir els ensenyaments musicals de grau mitjà de l'especialitat instrumental de Viola.  
El centre impartirà a més els ensenyaments que se li van autoritzar per l'Orde de 30 de novembre de 2005 (DOGV 13/01/2006), sense variació del nombre de llocs escolars autoritzats per al grau mitjà.  
Segon  
Qualsevol modificació dels termes d'esta orde requerirà la preceptiva autorització de l'administració educativa.   
Disposició addicional única  
La present orde es publicarà en el Diari Oficial de la Generalitat i donarà lloc a les corresponents inscripcions en el Registre de Centres Docents de la Comunitat Valenciana.   
Disposició final única  
De conformitat amb el que disposa l'article 8.1 del Reial Decret 332/1992, la present autorització produirà efectes a partir del curs escolar immediatament següent al de la data de la present orde.  
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar recurs potestatiu de reposició o directament recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes des de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos des de l'endemà de la notificació o publicació, segons corresponga.  
València, 16 de juny de 2006  
El conseller de Cultura, Educació i Esport  
Alejandro Font de Mora Turón